stanford-oval/wikipedia huggingface dataset:
Sissi (täsmennyssivu)

Sissi voi tarkoittaa seuraavia asioita:
sissi, sissisodan taistelija
Sissi, naisen etunimi
Sissi, Dave Lindholmin musiikkialbumi vuodelta 1987
Sissi, itävaltalainen elokuvasarja vuosilta 1955–1957
Sissi tai Sisi, Itävallan keisarinnan Elisabetin (1837–1898) lempinimi
Sissi, pakinoitsija Eino Railon käyttämä nimimerkki.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sissi”, voi hakea sivunnimihaulla, laajalla sivunnimihaulla tai tekstihaulla.
Cambridge Analytica

| Cambridge Analytica |
| --- | --- |

Perustettu:  2013
Kotipaikka:  Lontoo
Infobox OKVirheellinen NIMI-arvo: 
Cambridge Analytica oli brittiläinen yhtiö. Se markkinoi itseään konsulttiyhtiönä, joka analysoi sosiaalisen median dataa ja etsi kohderyhmiä, joille kohdentaa haluttua viestintää.
Yhtiö sai huomiota kansainvälisessä mediassa, kun paljastui sen käyttäneen noin 87 miljoonan Facebook-käyttäjän tietoja liittyen Donald Trumpin presidentinvaalikampanjaan ja Britannian brexit-kampanjaan.
Yhtiö ilmoitti 2. toukokuuta 2018 lopettavansa toimintansa. Asiakkaiden määrä on vähentynyt yrityksen saaman huomion vuoksi, ja yritys hakeutuu konkurssiin. Useat yrityksen työntekijät siirtyvät Emerdataan.
Aiheesta muualla

Yrityksen verkkosivusto
Carmel Busuttil

| Henkilötiedot |
| --- | --- | --- | --- |
Syntymäaika: 29. helmikuuta 1964 (ikä 60)
Syntymäpaikka: Rabat, Malta
Pelipaikka: keskikenttäpelaaja
Seurat
| Vuodet | Seura | O | (M) |
| 1979–1987 | Rabat Ajax | 106 | (47) |
| 1987–1988 | Verbania | 20 | (8) |
| 1988–1994 | Genk | 166 | (45) |
| 1994–2001 | Sliema Wanderers | 143 | (64) |
| Yhteensä | Yhteensä | 435 | (164) |
Maajoukkue
| 1982–2001 | Malta | 111 | (23) |
 Seurajoukkueuran tilastot kattavat vain kansalliset sarjat.
Carmel Busuttil (s. 29. helmikuuta 1964 Rabat) on entinen maltalainen jalkapalloilija. Pelipaikaltaan hän oli keskikenttäpelaaja.
Busuttil edusti Maltan Valioliigassa Rabat Ajaxia ja Sliema Wanderersia. Rabat Ajaxissa hän pelasi 65 pääsarjaottelua, teki niissä 29 maalia ja voitti kaksi peräkkäistä mestaruutta (1984–1985, 1985–1986) sekä Maltan Cupin kaudella 1985–1986. Sliema Wanderersia Busuttil edusti 143 pääsarjaottelussa, teki niissä 64 maalia ja voitti mestaruuden kaudella 1995–1996 sekä Maltan Cupin kaudella 1999–2000. Maltan ulkopuolella Busuttil edusti italialaista Verbaniaa kaudella 1987–1988 ja Genkiä, jossa hän pelasi 137 Belgian pääsarjan ottelua tehden 34 maalia ja 29 ottelua toiseksi korkeimmalla sarjatasolla tehden 11 maalia.
Maltan maajoukkueessa Busuttil pelasi vuosina 1982–2001 yhteensä 111 A-maaottelua, joissa hän teki 23 maalia. Hän on Maltan maajoukkueen kaikkien aikojen tilastoissa pelatuissa otteluissa kolmantena ja maalien määrässä toisena (tilanne 27. marraskuuta 2014).
Saavutukset

Rabat Ajax:
Maltan Valioliiga: 1984–1985, 1985–1986
Maltan Cup: 1985–1986
Sliema Wanderers:
Maltan Valioliiga: 1995–1996
Maltan Cup: 1999–2000
Cambridge Bay

| Cambridge Bay (ᐃᖃᓗᒃᑑᑦᑎᐊᖅ) Iqaluktuuttiaq |
| --- | --- |


 Cambridge Bay
 Koordinaatit: 69°07′02″N, 105°03′11″W 
Valtio:   Kanada
Territorio:  Nunavut
Alue:  Kitikmeot
Asutettu:  1921
Asema virallistettu:  1984
Hallinto:  
 – Asutustyyppi:  Pikkukylä
 – Pormestari:  Michelle Gillis
Pinta-ala:  
 – Kokonaispinta-ala:  202,20 km²
Korkeus:  27 m
Väkiluku (2006):  1 477
 – Väestötiheys:  7,3 as./km²
Aikavyöhyke:  UTC-7
 – Kesäaika:  UTC-6
Postinumero:  X0B 0C0
Suuntanumero(t):  867
Lempinimi::  Cam Bay
 
 Kylän kotisivut 
Infobox OKVirheellinen NIMI-arvo: 
Cambridge Bay (inuinnaqtuniksi Iqaluktuuttiaq, inuktitutiksi ᐃᖃᓗᒃᑑᑦᑎᐊᖅ) on pikkukylä Kanadassa, Nunavutin territoriossa. Kylä sijaitsee Victoriansaaren etelärannalla, Kitikmeotin alueella. Kylän väkiluku oli vuoden 2006 väestönlaskennassa 1 477. Kylä on nimetty brittiläisen Cambridgen herttua Adolfin mukaan. Kylä sijaitsee tiettömällä alueella, ja ainoat liikenneyhteydet ovat vuosittaisen meriproomuyhteyden lisäksi lentokoneet. Kylän läheisyydessä sijaitsee Cambridge Bayn lentoasema.
Historia

1920-luvun alkupuolella Kanadan ratsupoliisilla ja Hudson's Bay Companyllä oli tukikohdat nykyisen kylän alueella. Toisen maailmansodan jälkeen alueelle rakennettiin Loran-torni. Vuonna 1955 Kanadan arktisille saarille rakennettiin tutkaverkosto havaitsemaan mahdollisia ilmahyökkäyksiä Pohjois-Amerikkaa vastaan, suurin osa tutka-asemista purettiin myöhemmin, mutta Cambridge Bayn asema on edelleen toiminnassa. Kanadan puolustusvoimien tukikohdan johdosta alueelle virtasi ympäröivältä alueelta paikallisia, vuonna 1984 Cambridge Bay virallistettiin pikkukyläksi.
Cambridge Bayn edustalla on osittain uponnut Roald Amundsenin luoteisväylän kartoittamiseen käyttämän Maud-laivan hylky.
Brigitte Lahaie

| Brigitte Lahaie |
| --- | --- |
 Brigitte Lahaie (2014).
Henkilötiedot
Koko nimi:  Brigade Van Meerhaegue
Syntynyt: 12. lokakuuta 1955 Tourcoing, Ranska
Ammatti:  näyttelijä, radiotoimittaja
Näyttelijä
Aktiivisena:  1976-
Merkittävät roolit:  Eva (Fascination 1979)  Elysabeth  (La nuit des traquées 1980) Nathalie (Faceless 1987) Mademoiselle Vicky (Calvaire 2004)
Aiheesta muualla
Viralliset kotisivut
IMDb 
Elonet
Brigitte Lahaie (s. 12. lokakuuta 1955, Tourcoing, Ranska) on ranskalainen radiotoimittaja ja entinen pornonäyttelijä, joka on näytellyt myös eroottisissa elokuvissa sekä mainstream-elokuvissa. Lahaien ura aikuisviihteen parissa rajoittuu vuosiin 1976-1980, jona aikana hän ehti esiintyä kymmenissä pornoelokuvissa.
Lahaie jätti aikuisviihteen vähitellen 1970-luvun lopulla. Vuonna 1978 hän näytteli pienen roolin Jean Rollinin eroottisessa kauhuelokuvassa Les raisins de la mort ja jo vuotta myöhemmin hän oli pääosassa saman ohjaajan elokuvassa Fascination. Yhteistyö Rollinin kanssa oli alkanut jo aiemmin hardcore-pornon merkeissä. Lahaien näyttelijänura on jatkunut aina 2000-luvulle saakka useilla sivu- ja päärooleilla. Aktiivisimmillaan hän oli 1980-luvulla.
Vuosina 2001–2016 Lahaie juonsi RMC-kanavalla seksuaalisuuteen ja rakkauteen keskittyvää päivittäistä radio-ohjelmaa Lahaie, l'Amour et Vous.
Palkinnot

XRCO Hall of Fame -kunniagallerian jäsenyys 2014.
CHERRSEE

| CHERRSEE |
| --- | --- |

Tiedot
Toiminnassa:  2016–2021
Tyylilaji:  J-pop
Kotipaikka:   Japani
Laulukieli:  japani
Jäsenet:  Airi   Yuma  
Entiset jäsenet:  Hikaru   Sayuri   Nene   Lena   Miyu  
Aiheesta muualla
Kotisivut
Infobox OKNimi-testi OK: 
CHERRSEE (jap. チェルシー, tyyliteltynä CHEЯRSEE) on japanilainen tyttöyhtye, jonka on luonut K-Pop-tuottaja Brave Brothers. Yhtye debytoi toukokuussa 2016 ja hajosi kesäkuussa 2021.
Jäsenet

Yhtyeen jäsenet:
| Nimi | Oikea nimi | Kotimaa |
| --- | --- | --- |
| Airi | 丸山愛莉 (Airi Maruyama) |  Japani |
| Yuma | 長嶋由麻 (Yuma Nagashima) |  Japani |
Jäsenet > Entiset jäsenet

| Nimi | Japaniksi | Oikea nimi | Kotimaa |
| --- | --- | --- | --- |
| Hikaru | ひかる | 岩井ひかる (Hikaru Iwai) |  Japani |
| Lena | れな |  |  Thaimaa |
| Nene | ねね | 鈴木寧々 (Nene Suzuki) |  Japani |
| Sayuri | さゆり |  |  Japani |
| Miyu | みゆ | 村島未悠 (Miyu Murashima) |  Japani |
Diskografia > Singlet

Mystery (2016)
Shiroi Shirts (白いシャツ) (2016)
Cry again (2017)
Aiheesta muualla

https://www.generasia.com/wiki/CHERRSEE
Charles André

Charles André
Charles Louis François André (14. maaliskuuta 1842 – 6. kesäkuuta 1912) oli ranskalainen tähtitieteilijä. Hän oli vuodesta 1878 Lyonin yliopiston tähtitieteen professori. Hän perusti Lyonin observatorion ja rakennutti tähtitornin, osallistui Venuksen ja Merkuriuksen Auringon ylikulun havaintoihin ja tutki erästä näissä havainnoissa esiintyvää virhelähdettä, niin sanottua mustaa tippaa. Hänen pääteoksensa ovat Traité d’astronomie Stellaire ja Les planètes et leur origine.
Aiheesta muualla

Kuvia tai muita tiedostoja aiheesta Charles André Wikimedia Commonsissa
Jimena Canales, Sensational Differences: the Case of the Transit of Venus 3. Discipline. Cahiers François Viète, I-11/12 | 2006, 15-40 (ranskaksi, englanniksi)
Sivasagarin piirikunta

Sivasagarin piirikunta (assamiksi শিৱসাগৰ জিলা, Śivasāgara jilā, bengaliksi শিবসাগর জেলা, Śibasāgara jelā) on yksi Intian Assamin osavaltion 27 piirikunnasta. Piirikunta rajautuu pohjoisesta Dibrugarhin piirikuntaan, lännestä Jorhatin piirikuntaan ja kaakosta Nagalandiin ja Arunachal Pradeshiin.
Brigitte Giraud

| Brigitte Giraud |
| --- | --- |
 Giraud vuonna 2012.
Henkilötiedot
Syntynyt: 1960 Sidi Bel Abbès, Algeria
Kirjailija
Tuotannon kieli: ranska
Palkinnot
 Goncourt (2022) 
Aiheesta muualla
Löydä lisää kirjailijoitaKirjallisuuden teemasivulta
Brigitte Giraud (s. 1960 Sidi Bel Abbès, Algeria) on ranskalainen kirjailija. Hän sai vuonna 2022 Goncourt-palkinnon romaanillaan Vivre vite, joka kertoo hänen miehensä kuolemasta moottoripyöräonnettomuudessa vuonna 1999. Giraud on aiemmin voittanut Goncourtin novellipalkinnon vuonna 2007 teoksellaan L'amour est très surestimé ja ollut finalistina Prix Médicis -palkinnon saajaksi 2019 kirjallaan Jour de courage.
Aiheesta muualla

Kuvia tai muita tiedostoja aiheesta Brigitte Giraud Wikimedia Commonsissa
Sisälmyssaari (Pirkanmaa)

Sisälmyssaari
| --- | --- |
Sijainti:  Ylöjärvi Pirkanmaa Suomi
Vesialue:  Näsijärvi
Pinta-ala:  0,06 km²
muokkaa - muokkaa wikitekstiä - muokkaa Wikidataa
Sisälmyssaari on saari Näsijärvessä Länsi-Teiskossa. Matka saarelta Tampereen keskustaan on 53 kilometriä. Saaren korkeus merenpinnasta on 104 metriä.
Aiheesta muualla

Saaren tiedot paikkatietoalustassa
Carmel (Indiana)

| Carmel |
| --- | --- |
 Carmelin kaupungintalo.
 vaakuna

 Carmel
 Koordinaatit: 39°58′N, 86°6′W 
Valtio:  Yhdysvallat
Osavaltio:  Indiana
Piirikunta:  Hamilton
Pinta-ala:  
 – Kokonaispinta-ala:  125,72 km²
 – Josta vettä:  2,80 km² 
Korkeus:  260 m
Väkiluku (2020):  99 757
 – Väestötiheys:  790 as./km²
Aikavyöhyke:  UTC-5 (kesäaika UTC-4)
Motto::  A Partnership for Tomorrow
 
 https://www.carmel.in.gov 
Infobox OKVirheellinen NIMI-arvo: 
Carmel on kaupunki Hamiltonin piirikunnassa, Indianan osavaltiossa, Yhdysvalloissa. Kaupungin väkiluku oli vuoden 2020 väestönlaskennassa 99 757. Väkiluku nousi yli 20 000 asukkaalla vuoteen 2010 verrattuna. Carmel on Indianan viidenneksi suurin kaupunki. Carmel on tunnettu liikenneympyröistään, joita on kaupungissa 140.
Kuvia kaupungista

Arts & Design District Carmelin vanhassa kaupungissa.
Monon Greenway.
Aiheesta muualla

Kuvia tai muita tiedostoja aiheesta Carmel (Indiana) Wikimedia Commonsissa
Carmen Nebel

| Carmen Nebel> Henkilötiedot |
| --- | --- |
Syntynyt: 24. heinäkuuta 1956 (ikä 68) Grimma, DDR
Ammatti:  televisiojuontaja
Muut tiedot
Aktiivisena:  1979–
Koulutus: saksan- ja englanninopettaja
Carmen Nebel (s. 24. heinäkuuta 1956 Grimma, DDR) on saksalainen televisiojuontaja.
Ura

Nebel opiskeli Humboldt-yliopistossa germanistiikkaa, anglistiikkaa ja pedagogiikkaa. Hän työskenteli vuoteen 1984 opettajana. Televisiouransa Nebel aloitti 1979: hän oli menestynyt Berliinin Alexanderplatzilla järjestetyssä kykyjenetsintäkilpailussa. 1980-luvun lopulla Nebel juonsi itäsaksalaista Sprungbrett-kykykilpailua. Saksan jälleenyhdistymisen jälkeen Nebel toimi muun muassa ARD:n juontajana. Hän juonsi lähes kymmenen vuotta Die Feste der Volksmusik -ohjelmaa, kunnes hän 2004 siirtyi ZDF:n palvelukseen. Nebel on juontanut ZDF:n gaalailtoja ja jouluohjelmia.
Nebelillä oli nimikko-ohjelma Willkommen bei Carmen Nebel 2004–2021, jota esitettiin 83 jaksoa enimmäkseen suorina lähetyksinä, mutta myös tallennettuina. Lähetyspaikat vaihtuivat, ensimmäinen jakso esitettiin Magdeburgista, viimeinen Berliinistä. Ohjelma vieraili muutamaan otteeseen Itävallassa, lisäksi tehtiin kesäspecial-tyyppisiä lähetyksiä Sveitsin Luganosta ja Espanjan Palmasta. Ohjelman vierailijat edustivat kevyen musiikin tähtitaivasta Andrea Bergistä Claudia Jungiin ja Andy Borgista Beatrice Egliin. Saksankielisen Euroopan ulkopuolelta vierailivat muun muassa Benny Andersson, Albano Carrisi, Mireille Mathieu, Eros Ramazzotti ja Bonnie Tyler. Ohjelman tuotti Nebelin 2003 perustama TeeVee Produktions GmbH.
Televisiotyönsä ohella Nebel on toiminut varainkerääjänä syöpätutkimuksessa.
Aiheesta muualla

United Charity: Carmen Nebel
DWDL.de: Letzte Ausgabe läuft im März : "Willkommen bei Carmen Nebel"-Abschied doch ohne Publikum
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Carmen Nebel
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Willkommen bei Carmen Nebel/Episodenliste
Käännös suomeksi
Käännös suomeksi
Borknagar

| Borknagar |
| --- | --- |

Tiedot
Toiminnassa:  1995–
Tyylilaji:  black metal, sinfoninen metalli,   progressiivinen metalli
Kotipaikka:   Bergen, Norja
Laulukieli:  englanti, norja
Jäsenet:  Øystein Garnes Brun, kitara   ICS Vortex, laulu, basso   Jostein Thomassen, kitara   Lars Nedland, koskettimet   Bjørn Dugstad Rønnow, rummut  
Entiset jäsenet:  kts. Entiset jäsenet
Levy-yhtiö:  Century Media, 1997–2006, 2012–   Indie Recordings, 2010   Malicious Records, 1996  
Aiheesta muualla
Kotisivut
Infobox OKNimi-testi OK: 
Borknagar on Øystein Garnes Brunin vuonna 1995 perustama folk/progressive/black/symphonic metal -yhtye Bergenistä, Norjasta. Yhtye yhdistelee musiikkiinsa vaikutteita viikingeiltä, kansanperinteestä sekä keskiajasta, ja sanoitukset käsittelevät usein filosofiaa, pakanuutta, luontoa ja maailmankaikkeutta. Nimi Borknagar on anagrammi ”Ragnarokista”, johon on lisätty B ääntämisen mahdollistamiseksi. Kuitenkin Øystein Brun on kertonut, että nimi juontaa juurensa skotlantilaisesta myytistä, joka kertoo skotlantilaisen vuoren Loch Nagarin huipulle kiivenneestä miehestä.
Borknagar on julkaissut 11 studioalbumia. Ensimmäiseen Borknagar-nimisen albumin sanoitukset oli kirjoitettu norjaksi, mutta kaikilla myöhemmillä albumeilla on sekä Dimmu Borgirin ICS Vortexin että Otygin Vintersorgin englanninkielisiä sanoituksia.
Historia

Yhtyeen perusti Øystein Garnes Brun vuonna 1995 lähdettyään Molestedista. Hän kirjoitti kaiken musiikin ja sanat, ja kutsui tunnettuja muusikoita yhtyeeseen. Yhtyeeseen liittyneitä jäseniä olivat Garm (Ulver, Arcturus), Grim (Immortal, Gorgoroth, Ancient), Ivar Bjørnson (Enslaved) ja Infernus (Gorgoroth). Yhtye julkaisi ensimmäisen albumin Borknagar Malicious Recordsilla ilman demoja.
Kokoonpano

Øystein Garnes Brun – kitara (1995–)
ICS Vortex (Simen Hestnæs) – laulu, basso (1997–2000, 2010–)
Jostein Thomassen – kitara (2019–)
Lazare (Lars Nedland) - koskettimet, laulu (1999–)
Bjørn Dugstad Rønnow – rummut (2018–)
Kokoonpano > Entiset jäsenet

Garm (Kristoffer Rygg) – laulu (1995–1997)
Jens Ryland – kitara (1997–2003, 2007–2018)
Ivar Björnson – koskettimet (1995–1998)
Kai K. Lie – basso (1996–1998)
Infernus (Roger Tiegs) – basso (1995–1996)
Grim (Erik Brødreskift) – rummut (1995–1998)
Justin Greaves – rummut (1998–1999)
Asgeir Mickelson – rummut (ja basso Epic-albumilla) (1999–2008)
Vintersorg (Andreas Hedlund) – laulu (2000–2019)
Tyr (Jan Erik "Tiwaz" Torgersen) – basso (2000–2003, 2006–2010)
David Kinkade – rummut (2008–2011)
Baard Kolstad – rummut (2012–2018)
Diskografia > Studioalbumit

Borknagar (1996,  Malicious Records)
The Olden Domain (1997,  Century Media Records)
The Archaic Course (1998,  Century Media)
Quintessence (2000,  Century Media)
Empiricism (2001,  Century Media)
Epic (2004,  Century Media)
Origin (2006,  Century Media)
Universal (2010,  Indie Recordings)
Urd (2012,  Century Media)
Winter Thrice (2016,  Century Media)
True North (2019,  Century Media)
Fall (2024,  Century Media)
Diskografia > Kokoelma-albumit

For the Elements (1996-2006) (2008,  kokoelma, Century Media)
Aiheesta muualla

Yhtyeen viralliset kotisivut
Borknagar Encyclopaedia Metallumissa (englanniksi)
Borknagar ( artikkeleita klo ArtisanNorway)
Seututie 923

Näkymä Hangassalmenaholla kaakkoon.
Seututie 923 on eteläisessä Lapissa kulkeva seututie. Se haarautuu seututieltä 924 Simojoen varrella Alaniemen kylässä Simossa ja johtaa Keminmaan Sompujärven kylän kautta Tervolan keskustaajamaan, jossa se liittyy seututeihin 926 ja 929 sekä valtatiehen 4. Tie on kapea ja sorapintainen välillä Sompujärvi–Tervola.
Carmela Corren

| Carmela Corren> כרמלה קורן |
| --- | --- |
 Carmela Corren vuonna 1960
Henkilötiedot
Syntynyt: 13. helmikuuta 1938 Tel Aviv, Palestiinan brittiläinen mandaatti
Kuollut: 15. tammikuuta 2022 (83 vuotta) Hollywood, Florida, Yhdysvallat
Kansalaisuus:  Israel
Ammatti:  laulaja, näyttelijä
Muusikko
Tyylilajit:  popmusiikki 
Aiheesta muualla
members.aon.at/carmela_corren
  [ Muokkaa Wikidatassa ] [ ohje ]  
Carmela Corren (o.s. Bizman, hepr. ‏כרמלה קורן‎, 13. helmikuuta 1938 – 15. tammikuuta 2022) oli israelilainen laulaja ja näyttelijä. Corren halusi alun perin tanssijaksi, mutta loukkaantumisen jälkeen vaihtoi laulajaksi. Corren aloitti esiintymisensä vuonna 1956 Ed Sullivan show'ssa New Yorkissa.
Corren edusti Itävaltaa vuoden 1963 Eurovision laulukilpailussa kappaleella "Vielleicht geschieht ein Wunder". Kappale sijoittui 16 kilpailijan joukosta seitsemänneksi. Corren herätti kilpailussa huomiota esittämällä kappaleen osittain englanniksi, vaikka tuohon aikaan kilpailussa pidettiin itsestään selvyytenä, että kappaleet esitetään maiden omilla kielillä.
1960-luvun puolivälissä Corren kiersi Etelä-Afrikkaa brittiläisen laulaja Cliff Richardin kanssa. Corren tuli tunnetuksi saksankielisessä Euroopassa ennen kuin muutti Yhdysvaltoihin.
Diskografia > Albumit

International (1963)
Folklore Festival (1973)
טיפות הגשם = Raindrops (1974)
The Sun Will Shine Tomorrow
Valikoitu filmografia

Drei Liebesbriefe aus Tirol (1962)
Zwischen Schanghai und St. Pauli (1962)
Sein bester Freund (1962)
Sing, aber spiel nicht mit mir (1963)
Hochzeit am Neusiedler See (1963)
Caltagirone

| Caltagirone |
| --- | --- |

 Caltagirone
 Koordinaatit: 37°14′N, 14°31′E 
Valtio:  Italia
Alue:  Sisilia
Metropolikaupunki:  Catania
Hallinto:  
 – Pormestari:  Francesco Pignataro
Pinta-ala:  
 – Kokonaispinta-ala:  382 km²
Korkeus:  608 m
Väkiluku (31.12.2015):  38 686
 – Väestötiheys:  101 as./km²
Aikavyöhyke:  UTC+1
 – Kesäaika:  UTC+2
Postinumero:  95041, 95040
Suuntanumero(t):  0933
 
 http://www.comune.caltagirone.ct.it/ 
Infobox OKVirheellinen NIMI-arvo: 
Caltagirone (sisiliaksi Caltaggiruni) on kaupunki ja kunta Catanian metropolikaupungissa, Sisilian saarella, Italiassa. Se sijaitsee 70 kilometriä lounaaseen Catanian kaupungista. Caltagironen kunta on pinta-alaltaan 382 neliökilometriä ja siellä on asukkaita vajaat 40 000.
Kunnan rajanaapureita ovat Acate, Gela, Grammichele, Licodia Eubea, Mazzarino, Mazzarrone, Mineo, Mirabella Imbaccari, Niscemi, Piazza Armerina ja San Michele di Ganzaria.
Caltagironelaista keramiikkaa 1700-luvulta
Kaupunki on kuulu keramiikkateollisuudestaan. Keramiikan valmistus kaupungissa on vanhaa, ja se työllistää edelleen suuren määrän käsityöläisiä. Keramiikkataidetta näkyy myös kaupunkikuvassa kuten palatseissa, kirkoissa ja monumenteissa. Scalinata di Santa Maria del Monte on kuulut ulkoportaat, jotka on koristeltu kokonaan keraamisilla laatoilla.
Historia

Caltagironen alueella on ollut asutusta jo esihistoriallisilla ajoilla. Kunnan alueelta on löydetty kaksi nekropolia 1000-vuosituhannelta eaa. ja muita löydöksiä neoliittiselta kaudelta sekä varhaiselta pronsiskaudelta. Luoteeseen nykyisestä kaupunkikeskuksesta sijaitsee varhainen sikulien asutuskeskus.
Kaupunki on saanut nimensä arabiasta. Arabit rakennuttivat alueelle linnan, jota kutsuttiin nimellä qal’at-al-ganom ("henkien linna"), sillä ympäröivissä luolissa uskottiin asuvan henkiä. Vuonna 1030 liguurit hyökkäsivät linnaan bysanttilaisen Georgios Maniakesin johdolla.
Normannien ja Hohenstaufenin suvun hallinnassa kaupunki kukoisti ja siitä tuli keramiikkateollisuuden keskus. Vuoden 1693 maanjäristys aiheutti kaupungissa tuhoja, minkä seurauksena uudelleenrakentamisesta vastasivat useat kuuluisat arkkitehdit, kuten Rosario Gagliardi, Giuseppe Venanzio Marvuglia ja Natale Bonajuto.
Kaupunkikuva

Pääkatu Via Roma jakaa kaupungin kahteen osaan ja päättyy Scalinata di Santa Maria del Monte -portaille. Kadun varrella on monet kaupungin merkittävimmistä rakennuksista, ja useissa niistä on majolikakoristeita.
Kadun eteläpäässä ovat Giovan Battista Filippo Basilen suunnittelema kaupunginpuutarha ja keramiikkamuseo Museo della Ceramica, joka sijaitsee Bonajuton suunnittelemassa pienessä teatterissa. Museo perustettiin vuonna 1965 ja siellä on keramiikkakokoelmia Sisilian eri osista ja eri aikakausilta.
Via Roman varrella on muun muassa Casa Ventimiglia, joka on nimetty paikallisen majolikataiteilijan mukaan. Talon parveke on koristeltu näyttävillä majolikarakenteilla. Casa Ventimiglian vieressä on Franciscus Assisilaiselle omistettu kirkko ja silta, joka johtaa kaupungin ydinkeskustaan. Kaupunginmuseo sijaitsee entisessä vankilassa, Carcere Borbonicossa, joka rakennettiin 1700-luvun lopussa Bonajuton suunnitelmien mukaan. Hiekkakivestä tehty neliönmuotoinen rakennus on entisöity ja sen toisessa kerroksessa on kaupunginmuseon kokoelmat.
Piazza Umberto I -aukion reunalla on Duomo di San Giuliano -katedraali, joka on normanniajalta. Sen julkisivun on suunnitellut Saverio Gulli art nouveau -tyylillä 1900-luvun alussa. Kirkossa on taideteoksia mm. Giuseppe Vaccarolta ja Saverio Fragapanelta. Lähellä ovat myös 1800-luvulta peräisin oleva kaupungintalo Corte Capitaniale ja tätä ennen kaupungintalona käytetty Palazzo Senatorio 1400-luvulta sekä yksilaivainen Chiesa del Gesù -kirkko, jossa on maalauksia mm. Filippo Paladinilta ja Polidoro da Caravaggiolta.
Scalinata di Santa Maria del Monte -portaat vuodelta 1608 ovat Giuseppe Giacalonen suunnittelemat, ja niissä on 142 askelta. Portaat yhdistävät kaupungin ylä- ja alaosat toisiinsa. Ne on koristeltu värikkäillä majolikalaatoilla. Portaiden alapäässä ovat vanhat San Giorgion ja San Giacomon korttelit, joissa on kapeita katuja ja uskonnollisia rakennuksia. Näihin kuuluvat Chiesa di San Domenico ja Chiesa del SS. Salvatore, jossa on poliitikko Luigi Sturzon mausoleumi, ja Chiesa di San Giorgio, jossa on flaamilaistaiteilija Rogier van der Weyden paneelimaalaus.
Aiheesta muualla

Kuvia tai muita tiedostoja aiheesta Caltagirone Wikimedia Commonsissa
Kunnan kotisivut (italiaksi)
Catanian metropolikaupunki
Aci Bonaccorsi | Aci Castello | Aci Catena | Aci Sant’Antonio | Acireale | Adrano | Belpasso | Biancavilla | Bronte | Calatabiano | Caltagirone | Camporotondo Etneo | Castel di Iudica | Castiglione di Sicilia | Catania | Fiumefreddo di Sicilia | Giarre | Grammichele | Gravina di Catania | Licodia Eubea | Linguaglossa | Maletto | Maniace | Mascali | Mascalucia | Mazzarrone | Militello in Val di Catania | Milo | Mineo | Mirabella Imbaccari | Misterbianco | Motta Sant’Anastasia | Nicolosi | Palagonia | Paternò | Pedara | Piedimonte Etneo | Raddusa | Ragalna | Ramacca | Randazzo | Riposto | San Cono | San Giovanni la Punta | San Gregorio di Catania | San Michele di Ganzaria | San Pietro Clarenza | Sant’Agata li Battiati | Sant’Alfio | Santa Maria di Licodia | Santa Venerina | Scordia | Trecastagni | Tremestieri Etneo | Valverde | Viagrande | Vizzini | Zafferana Etnea
Scalinata di Santa Maria del Monte -portaat ja kukkakoristeita